钦定古今图书集成/明伦汇编/氏族典/第497卷 > 《四川总志》 > 邓元锡
## 钦定古今图书集成/明伦汇编/氏族典/第497卷 > 《四川总志》 > 邓元锡

按《名山藏本行记》：“邓元锡，字汝极，南城人。博览经史，
有志为己之学。十五丧父，哀毁如礼。事嫡庶二母至
孝，家门凛肃。十七仿古社仓法，行之乡里。十九充邑
诸生，领乡荐，念母高年，不赴会试，杜门授徒，讲学于
天峰山。居祖母及母丧，一准古礼，庐墓三年。神宗以
翰林待诏征之，有司劝驾，敦促就道，竟卒于途次。学”
者私谥为“文统先生。”